දකුණු අප්‍රිකාවේ පාර්ලිමේන්තු ගොඩනැගිලි සංකීර්ණයට අයත් ප්‍රධාන පැරැණි ගොඩනැගිල්ලේ යළිත් වරක් ගින්නක් හටගත්තේය. මෙම දෙවැනි ගින්න හටගත්තේ පළමු ගින්න හටගෙන පැය 36 ක් ගතවීමට පෙරය. ගින්න සෙසු ගොඩනැගිලිවලට ද පැතිර ගියේය.දෙවැනි වරට ගින්න හටගත්තේ ද පළමු වරට ගින්න හටගත් පාර්ලිමේන්තු සංකීර්ණයේ පිහිටි වසර 130 ක් පැරැණි ගොඩනැගිල්ලෙනි. මැති ඇමැතිවරුන්ගේ සභාගර්භය ඇත්තේ ද මෙම ගොඩනැගිල්ලේය. මෙය 1884 වසරේ දී ඉදි කරන ලද්දකි.පළමු වරට හටගත් ගින්නෙන් කිසිවකුටත් අනතුරක් සිදු නොවුණත්, පාර්ලිමේන්තු ගොඩනැගිල්ලට සහ සභාගර්භයට ඉහළින් වහලයට දරුණු හානි සිදුවිය. දෙවැනි ගින්න හටගත්තේ එසේ හානි සිදුවී ඇති අවස්ථාවකය. ඒ අනුව සිදුවුණු හානිය අති මහත් බව දකුණු අප්‍රිකා මාධ්‍ය වාර්තා පෙන්වා දෙයි.
පැරණි පාර්ලිමේන්තු ගොඩනැගිල්ලේ ගින්නක් හට ගත්තේ කොහේද?
දකුණු අප්‍රිකාවේ